Na temelju članka 6. Pravilnika o kriterijima za upis djece i ostvarivanju prava i obveza korisnika usluga u Dječjem vrtiću Bubamara Gornje Bazje, Upravno vijeće Dječjeg vrtića Bubamara Gornje Bazje na svojoj 22. sjednici održanoj dana 5. svibnja 2022. godine donosi:


PLAN UPISA U DJEČJI VRTIĆ BUBAMARA GORNJE BAZJE 
ZA PEDAGOŠKU 2020./2021. GODINU 



1. Javni poziv za upis u Dječji vrtić Bubamara Gornje Bazje, za pedagošku 2022./2023. godinu objaviti će se na oglasnoj ploči Dječjeg vrtića Bubamara Gornje Bazje te na mrežnim stranicama Dječjeg vrtića Bubamara Gornje Bazje, odnosno Općine Lukač.

2. Upisi će se vršiti u vremenu od 9. svibnja 2022. godine do zaključno 20. svibnja 2022. godine i to:
· poštanskim putem na adresu: 
      Dječji vrtić Bubamara Gornje Bazje, Gornje Bazje 131A, 33406 Lukač 

3. U 2022./2023. godinu upisuje se onoliko djece koliko je potrebno da se popune postojeći kapaciteti.

4. Zahtjev za upis roditelji/skrbnici mogu preuzeti na mrežnoj stranici Dječjeg vrtića Bubamara Gornje Bazje, odnosno  na mrežnim stranicama Općine Lukač www.opcina-lukac.hr 

5. Uz zahtjev za upis djeteta korisnik usluge prilaže slijedeću dokumentaciju:

1. Rodni list ili izvadak iz matice rođenih (bez obzira na datum izdavanja isprave) - preslika
2. Uvjerenje o mjestu prebivališta djeteta (ne starije od mjesec dana) ili osobna iskaznica djeteta - preslika
3. Osobne iskaznice roditelja/ skrbnika - preslika
4. Dokumenti kojima se dokazuju činjenice bitne za ostvarivanje prednosti kod upisa

· za dijete roditelja invalida Domovinskog rata – rješenje o statusu invalida Domovinskog rata-preslika
· za dijete oba zaposlena roditelja - potvrde Hrvatskog zavoda za mirovinsko osiguranje o zaposlenju roditelja
· za dijete samohranog roditelja: - potvrde Hrvatskog zavoda za mirovinsko osiguranje o zaposlenju roditelja i dokazi o samohranosti: - preslika rješenja o razvodu braka, preslika rodnog lista za roditelja koji nije bio u bračnoj zajednici, preslika smrtnog lista ili izvatka iz matice umrlih za preminulog roditelja, te izjavu o članovima zajedničkog kućanstva ovjerena kod javnog bilježnika
· za dijete u udomiteljskoj obitelji, bez roditelja ili bez odgovarajuće roditeljske skrbi: preslika rješenja odnosno potvrda Centra za socijalnu skrb da je dijete u  udomiteljskoj obitelji, bez roditelja ili bez odgovarajuće roditeljske skrbi
· za dijete iz obitelji s troje ili više djece: za svako dijete rodni list ili izvadak iz matice rođenih - preslike rodnih listova, izvadak iz Matice rođenih ili potvrda o rođenju djeteta
· za dijete u godini prije polaska u školu –  rodni list ili izvadak iz matice rođenih –preslika
· za dijete roditelja koji primaju doplatak za djecu: rješenje/potvrda o pravu na doplatak za djecu-preslika
· za dijete koje ima specifične razvojne i/ili zdravstvene potrebe: relevantna dokumentacija za utvrđivanje navedenih potreba i statusa djeteta
· za dijete s teškoćama u razvoju: nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta
· za treće dijete u obitelji ukoliko ga prijavljujete u vrtić, potvrda ili neki drugi dokaz da se ne nalazite na rodiljnom ili roditeljskom dopustu za to dijete, osim ako roditelj ne dokaže da taj dopust završava do 31. kolovoza tekuće godine.

5. potvrdu o obavljenom sistematskom pregledu
6. presliku knjižice cijepljenja djeteta


6. Postupak upisa djece u programe Dječjeg vrtića provodi Povjerenstvo za upis djece koju imenuje Odgojiteljsko vijeće.
     Povjerenstvo se sastoji od tri člana i to:
· dva člana odgojiteljskog vijeća
· ravnateljica ili stručni suradnik
       Povjerenstvom predsjeda ravnatelj.
       Mandat članova povjerenstva traje dvije godine.
       Postupak osnivanja i konstituiranja Povjerenstva provodi se na Odgojiteljskom  vijeću.
       Povjerenstvo radi na sjednicama koje saziva ravnatelj.
       Sjednica se može održati ako je nazočna većina članova Povjerenstva.
       Povjerenstvo odlučuje većinom glasova ukupnog broja članova.
       O radu Povjerenstva vodi se zapisnik.


7. Povjerenstvo za upis djece po okončanju roka za podnošenje zahtjeva za upis djeteta prema podnesenoj dokumentaciji utvrđuje redoslijed i predlaže Listu prijma djece u Dječji vrtić za tekuću godinu.
Lista prijma sadrži sljedeće podatke:
1. redni broj redoslijeda djeteta
2. prezime i ime djeteta te OIB djeteta
3. broj ostvarenih bodova prema mjerilu bodovanja te ukupan broj ostvarenih bodova
4. mjesto i datum utvrđivanja Liste prijma.  
Na Listi prijma će se vidljivo označiti djeca koja su ostvarila pravo na prijam u Dječji vrtić, od djece koja nisu ostvarila navedeno pravo.


8. Na temelju Liste prijma, Upravno vijeće donosi Odluku o upisu.
Odluka o upisu objavljuje se na oglasnoj ploči Dječjeg vrtića.



9. Ravnatelj Dječjeg vrtića dužan je u roku od 7 dana od objave rezultata Osnivaču dostaviti podatke:
1. broju zaprimljenih zahtjeva 
2. o broju zahtjeva na Listi prijma
3. o broju zahtjeva na Listi čekanja
4. o raspoloživim kapacitetom dječjeg vrtića nakon utvrđenih rezultata upisa.

